Uba rampe kasebat ing ngajeng punika kemawon sampun kenging kangge mawas dhiri bilih kawontenaning kajiwan Jawi samangke punika terang taksih dereng cipta, dereng maton, dereng wani nggadhahi kekencengan lan dereng nggadhahi tekad. Rehning makaten, manawi kawawas saking kathahing dhaya-dgaya prebawa maneka warni ingkang sampun rumaket ing kajiwanipun, kados ingkang sampun kula aturaken ing inggil wau, perlu sanget kita ngreka dhaya sesarengan supados kajiwan kita lajeng saged wangsul jejeg lan jangkep malih kados nalika jaman dereng klebetan dhaya prebawa saking pundi-pundi. Makaten cekakan kawontenaning Jawi gagrag anyar. Ing ngandhap punika kula centhelaken imbal wacana antawisipun Gembluk lan Ki Kenthir: